ગાંધીનગરમાં અલ્પેશ ઠાકોરની ક્ષત્રિય ઠાકોર સેના દ્વારા કરાયેલા મહાસંમેલન બાદ સરકારે સંગઠનની દારૂબંધીની માંગણી સ્વીકારવી પડી છે. ભૂપેન્દ્ર સિંહ ચૂડાસમાએ દારૂબંધી અંગેનો કડક કાયદો બનાવવાની હૈયાધારણ આપી હતી. અલ્પેશ ઠાકોર સરકારને દારૂબંધીના કાયદા માટે અલ્ટિમેટમ આપ્યુ હતું તેમજ તેણે પોતાના ભાષણમાં કહ્યું હતું કે હું માંગણ બનીને આવ્યો છું અને ફક્ત વ્યસનમુક્તિ માંગુ છુ તથા મારા સમાજ માટે શિક્ષણ અને રોજગારીની માંગ કરું છું. અલ્પેશ ઠાકારે જણાવ્યું હતું કે જ્યાં સુધી દારૂબંધીના કાયદાને કડક બનાવવાની જાહેરાત સરકાર નહીં કરે ત્યાં સુધી કોઈ ઉભું નહીં થાય. જેના અંતે સરકારે ઠાકોર સમાજની માંગ સામે ઝૂકીને રવિવારની મોડી સાંજે જાહેરાત કરી હતી કે આગામી બજેટ સત્રમાં દારુબંધીના કાયદાને કડક બનાવીને તેને પસાર કરવામાં આ‌વશે.